
XIX. De Marchantieis. Auctore Thoma Taylor, M.D., S.L.S. 


Read January 20th, 1835. 


Plantarum plurimarum sexus, si non invenit, felicissime illustravit Lin- 
noeus. Etiam in classe siicl Cryptogamid organa foeminea sat bene saepe 
agnovit: organa verb masculina aut caligine immersa aut luce inserta velata 
reliquit. Omnium harum stirpium Marchantleee sexus diversos clarissime 
monstrant. Harum partes vegetationi propriae annum per totum observantur; 
partes verh fructificationi servientes semel tantiim in anno atque solummodo 
tempestate calidiore evolvuntur, brevfc mansurae. Adsunt receptacula ordinis 
diversi, tamen figurfi generali et situ sat similia. Quaedam supra occlusa, 
infrat rimantia particulas nigrescentes demittunt, quas earum germinatio tes¬ 
tata seinina esse probat. Sunt ergo foeminea. Alia veri» infra clausa, supra 
ex folliculis effundunt liquorem viscidum albescentem in atmosphera statim 
soluturum. Liquorem hnncce pollinem non esse, minimi deduci potest ex eo 
qubd ejus applicatio adhuc non visa est, quoniam ex quibusdam plantis pha- 
nerogamis dioieis stirps mas a foeminea tam loco distat ut earum foecunda- 
tionem concludere, haud observare, datur. Receptacula haecce procnldnbib 
fructificationi inserviunt, quoniam receptaculis fcemineis tempore semper pau¬ 
lisper praecedunt atque priusquam maturantur semina officiis funguntur. 
Praeterea in quibusdam speciebus, scilicet, Hygropyld irrigud et Marchantid 
androgynd, aliquando ejusdem pedunculi summitas partlm receptaculo hujus 
ordinis partlm receptaculo foemineo sedem dat. Simili fato plantae quaedam 
phanerogamae monoicae atque dioicae aliquando hermaphroditae evadunt. Ne¬ 
que quaestio inanis; si enim adsint receptacula re verat masculina maximi de¬ 
liciit esse valoris ad hujus tribus characteres genericos efformandos. Hoc 
cardine suffulta, dispositio sequens characteres alios gravissimos et ut dicam 
parallelos pandet. 

Marchantleee numero adhuc paucae tamen orbis terrarum plagam occupant 

latam. Species Michelio, Dillenio, atque Linnaeo notae, in Europa ab mari 
Baltico usque ad mare Mediterraneum crescunt; et vulgatissima in Lapponia, 
America tota, et montibus Nepalensibus invenitur. Quaedam rarb fructum 
educunt, aliae in paucis diebus hoc officio funguntur. Omnes semel exsiccatae, 
tardihs, aqua immersae formas indieunt plenas. Unde nisi florentes videnti¬ 
bus studium difficile. 

Marchantieis characteres communes sunt: 

Receptaculum fcemineum inter frondis lobos terminale; junius subrotundum, 
sessile, indusiatum; maturum pedunculo canaliculato suffultum; fruc¬ 
tum infra ferens; in loculos divisum; loculis capsuliferis \ capsulis se¬ 
mina plurima minuta inter Jila linea spirali notata posita includentibus, 
apiee rumpentibus, immaturis calyptratis. 

Receptaculum masculinum sessile aut pedunculatmn, cellulas includens, supra 
per puncta hiantia pollinem lactescentem ex antheris oblongis effun¬ 
dentes. 

Plantce horizontales, procumbentes, frondosre, oblongm, lobatee, infra fibrillis 
plurimis simplicibus solo aut plantis subjacentibus affixce: biennes, anno 
secundo fructum maturantes quamvis anno prseeunte florum rudimenta 
apparent. Frondes effoetee aut infecundse apiee propagines propellunt; 
steriles aliquando in annum tertium vitam producunt. 

Genera et species quas mihi Jortuna obtulit. 

Mauchantia. Marchant.JH. in Act . Gallic , 1/13, tab. 5. Linn. 

Receptaculum masculinum pedunculatum, subtus squamosum. Receptaculi 
fcerni ne i loculi l—3-flori, bivalves, calyciferi; calyptra demhm rupta, in 
calyce relicta. 

Species. 

1. .1/. polymorpha , receptaculo foemineo radiat hn inciso, segmentis linearibus, 
loculorum marginibus ciliatis. 

Marehantia polymorpha. Linn. Sp . Pl. p. 1603. DeCand. FL Fran. tom . ii. 
p. 421. n. 1133. Mich. Gen. tab . 1 . Jigg. 1, 2, 5. HalL Hist. no. 1891, et 
1892. DHL Musc. tab. 76. et tab. 77-Jig- 7* Schmid. A, tab. 9. et 
tab. 29. Hedw. Theor. ed. 2. tabb. 26, 2 7. figg- E 2. Sm. Engl. Bot. 

/ab. 110. Ilooh. et Tityi. Musc. Brit. eil. 2. p. 219. Spreng. Syst. eoi. iv. 
2.'i4. Lintlenh. Syri. Hepat. p. 100. 

Habitat. Fer& ubique terrarum in locis tam madidis quam siccis. Floret 
in Hibernia testate et autumno, (v. v.) 

De specie stepe atque bene dilineata et descripta perpauca dicenda. Frondis 
pororum ora incrassata. Superficiei inferna; adsunt squamee (vel stipula;) 
late ovatae, aut lunnlalee, scariosse, albida;, pinnatim utrinqne ad frondis 
axiin longitudinalem dispositae; his alternantur exterius squamae longe 
alite, oblongte, obtuste, frondis marginem paulisper excedentes. Adest et 
genus tertium squamarum, scilicet, purpurascentium secundum frondis 
lineam mediam situm. Hujus squamae sunt oblongae, alternae, amplex¬ 
antes, margine solummodb colore carentes, ita sibi invicem involutae ut 
longam elevationem linearem, nervum simulantem efformant. Capsula 
minime uti vult Lindenbergius fulva; seminum veri» maturantium color 
flavus per capsulae parietes pellucidos emicat. Semina tandem olivacea. 
Neque capsula dentata, sed apice deinfim ab no nui ter rupta, lacera. Scy¬ 
phi (nnnqu;\m cum Sprengelio receptacula dicendi) margine dentati; den¬ 
tibus cilia solitaria fusca, initio introflexa, tandem erecta, postremo caduca 
praeditis. Ad scyphi fundum et intra substantiam gelatinosam nidulantur 
gemmae compressae, subrotundae, sublobatae, in plantas completas abitura;. 
Receptaculum masculinum supra scabram, margine nunc fere integro tum 
saepius lobato, rarius altius inciso, ut in Marchantid chenopodd solet: 
subtus adsunt radii tumidi, squamati, inter squamas fibrillosi. Fibrilli 
vero ejusdem sunt indolis ac ii subtus frondes. Squamee autem latissime 
ovatae, basi purpurascentes, apicem versus incolores, obtusissimae, reticu¬ 
latae. Ad pedunculi summitatem adhaerent processus 10—12, cellulosi, 
lineares, indusii reliquiae. Fesiculi antheriferi obovati, supra purpuras¬ 
centes, collo coarctato. Anthera ovata, acuta, polline maturo lac crassum 
albidum viscidum simulante. Receptaculi utriusque ordinis pedunculi 
- bicanaliculati; canali quovis fibrillos parallelos appressos, fibrillis radici- 
formibus omnino similes includente. Ante pedunculi elevationem horum 
libriliorum fasciculi in tubo frondis axi longitudinali parallelo et frondem 
intra sito locantur ; assurgente pedunculo per tubum trahuntur. Sic tubus 
facile aqua impletur, fibrillorum extremitates humectantuv; cujus fabrica; 

miracidm ope crescit post ejus elevationem receptaculum. Organismus 
liicce creteris Marchantieis solemnis. 

In fronde, juventutis poros apertos nondum exhibentis, inter lobos locantur 
4—6 squamae latissimae, purpurascentes, cx superficie frondis inferna 
reflexae, imbricatae, adpressae. Indusii vice fungentes, quas subtfis, aetate 
provectiore, oriuntur receptacula. Insurrecto verb pedunculo latis indusii 
vix vestigium superest. 

2. M. paleacea , receptaculo foemineo radiatim inciso, segmentis obovatis ; lo¬ 
culorum marginibus integris. 

Marchantia paleacea. Bertol. Spreng. Si/st. voL iv. 234. 

Habitat. In montibus Nepalensibus, unde Cl. Wallichius misit. In Etruria 
atque Liguria. Bertoloni . (t,\ s.) 

Frons biuncialis, varife lobata, sinuata, oblonga, marginibus crenato-undulatis, 
porosa, poris apice marginatis. Subtus adsunt squamee acinaciformes 
utrinque ad lineam longitudinalem centralem pinnatim dispositre. Ra¬ 
dices seu JibrilU simplices, albidae, capillares. In pagina frondis superna 
adsunt scyphi cyathiformes, margine serrati, depressi, proculdubib gem¬ 
mas laturi quamvis in meis exemplaribus forsitan nimis vetustis, vacui. 
Indusium initio ovatum, sed pedunculo surgente discerptum ; squamis 
exterioribus latioribus, ovatis, obtusissimis, integerrimis, intermediis acuti¬ 
oribus, dentatis, intimis, linearibus laciniatisque. Squamee latiores basi, in¬ 
termediae medio, linearibus parti superiori apicique pedunculi adhaerent. 

Receptaculum fannineum pedunculatum, conicum, basi ampliore, laciniatum, 
laciniis ex angustiore basi rotundatis. Loculi 4—6, bivalves, marginibus 
integerrimis, subuniflori, floribus calyculatis. Calyx rotundatus, ore an¬ 
gustissimo, ex quo in junioribus calyptroe stylus exsurgit. Pedunculus 
semiuncialis, firmus, obtuse? angulatus, bicanaliculatus, utroque canali 
fibrillos fasciatos tenente. Capsula rubrotunda. Semina plurima rotun¬ 
data. Filamenta lineas duas spirales includentia. 

Receptaculum masculinum pedunculatum, supra lmve quamvis orificiis pollini 
exitum daturis punctatum, concaviusculum, margine scarioso, elevato, 
undulato; infra subhemisplicericum, costatum, paleaceum, inter paleas 
fibrillosum. 

In plurimus bujusce tribus speciebus adhaesio indusii squamarum pedunculo 
valdk est notabilis. Partes enim officio functae partibus postea natis insident. 
Si vero squama indusii initio concentrice imponi concedatur, liquebit pedunculi 
partes altiorescuin circulis intimis, inferiores cum exterioribus assurgere. 

3. M. chenopoda , receptaculo foemineo radiatim breviter inciso, segmentis con¬ 
cavis truncatis ; loculorum marginibus ciliatis; receptaculo masculino in 
quatuor lacinias lineares diviso. 

Marchantia chenopoda. Linn. Sp. PL p . 1603. Spreng. Syst. Veg . ii. p. 234. 

Lichen anapodocarpos. Pium . FiLp. 143. tab. 142.? (icon pessima). Dii/. 
Mnsc. /?. 531. tab. 77-fig- 8- ? (ex Plumierii tabula unde aequfe mala.) 

Habitat. In Jamaica Swartzio, in Guadelupa, Martinica, et Insula S u Vin¬ 
centi. Exemplaria h Richardio lecta humanissimi mihi misit Hookerus. 
(v.s.) 

Frondes 1—2-unciales, lineares, dichotomae, segmentis apice bilobis, margine 
integerrimo; porosae, pororum ora albida marginata. Frondium pagina 
prona omnino nuda, nisi ad axin longitudinalem, ubi cum fibrillis simpli¬ 
cibus albidis radiciformibus occurrunt utrinque positae squamae forma 
singulares, scilicet, ex integerrima late ovata basi medio strangulatae, 
dein latissime ovatae, ciliatae; pars infra strangulationem rachi ap¬ 
pressa est, pars autem superior, minime in eodem plano angulum fere 
rectum cum rachi facit. Squamee frondis apicem versus aggregatae et 
reflexae fructus junioris indusium antice efformant. In frondis pagina 
superiore tum anni hujus tum praeteriti adsunt scyphi obconici, margine 
serrati, frondis elevationem quandara includentes unde ora duplicia esse 
simulant. Intra scyphos, frondis basin versus curvatur cavitas, corpora 
lutescentia lentiformia levissime lobata, proculdubib gemmas, tenens. 
Indusii squamee exteriores lanceolatae aut latiores ; interiores lineares, 
quarum paucae hic illic pedunculo, plurimae vero ubi pedunculus recepta¬ 
culo committitur, adhaerent. 

Receptaculum fer mineum pedunculatum, hemisphericum, in 8—10 lacinias 
cavas incrassatas truncatas divisum ; suprit tot costis elevatis quot adsunt 
laciniae notatum; infra indusii reliquiis squamulosum. Loculus unus 
sub quaque receptaculi lacinia, marginibus ciliatis vel serrulatis. Exem- 

plaribus meis in fertilibus desunt calyptra, calyx et capsula. Pedunculus 
vix semiuncialis, (forsitan in foecundis multo longior esset) bicanalicula- 
tus, squamis indusii linearibus obsitus. Pedunculi canalis uterque fibril- 
lorum radiciformium fasciculum tenet. 

Receptaculum masculinum pedunculatmn in lacinias quatuor lineares altfe divi¬ 
sum, laciniis vix ad crucem effigurandum oppositis; supra antherariun 
loculis apice subrotundis unipunctatis per totam laciniae axin emergenti¬ 
bus ; subtfis squamis fibrillisque radiciformibus insertis. Squamee hae ex 
lata basi acuminatae, scariosae. Laciniarum receptaculi margo nudus pel¬ 
lucidus. 

Icon Plumieri aut pessima aut quod olim suspicatus est Dicksonus aliena. 
Interea mente reponendum est plantam supra definitam in India Occidentali 
saepissimi plurimis, qualem vero delineavit adhuc nulli nisi Plumiero ipso 
obviam fuisse. 

4. M. androgyno, receptaculo foemineo subintegro, subhemisphaerico, sub-4- 
angulato, loculoriun marginibus integris undulatis. 

Marchantia androgyua. Linn. Sp. Pl. p. 1605. Sm. Engl. Bot. tab. 2545. 
(exclusis figuris duabus inferioribus). Sm. in Rees Cyclop. in loco. Dicis. 
Crypt. Fasc. ii. p. 17- IVith. Bot. Arr. vol. iii. p. 861. 

Marchantia quadrata. Scop. Cani. tab. 63. 1356. 

Marchantia triandra. Scop. Carn. tab. 63. 1355. (fide Mohrii autoptee.) 
Marchantia hemisphaerica. Linn. FI. Suec. n. 1052. et FI. Lapp. n. 424. 
Schmid. Ic. tab. 34. tVahl FI. Lapp. p. 398. U T eb. et Mohr. Crypt. 
Germ. p. 388. 

Marchantia commutata. Lindenb. Syn. Hepat. p. 101. 

Habitat. Ad fluminum ripas saxosas umbrosas et ad montium latera uda per 
totam Europam. Viget a maris planitie ad usque 1500 ped. altit. Floret 
in Hibernia apud Duukerron, in comitatu Kerriensi, vere, aestate atque 
autumno, (v. v.) 

Frons 1—2-uncialis, oblonga, sinuata, apice ut in caeteris biloba, marginibus 
crenatis, depressis, plerumque purpurascentibus, porosa. Receptaculum 
foemineum pedunculatum, margine subintegro seu lacero, subquadratuni, 
supr;\ obtusi 4-costatuin. Loculi fere semper quatuor, quorum saepius 

unus et alter sterilis et ideb collapsus; facundorum vero marginibus 
initio plicatis dcmftm expansis, semper undulatis. Calyces plerumque 
duo vel tres in quovis loculo, reticulati, albidi, rotundi, apice dentati, 
inclusi. 

Squaaue seu stipulce frondes juniores subths observandoe, purpureo-nigrescentes, 
oblongae, acinaciformes, circa propagines intricatae. 

Indusium rotundatum depressum, squamis multifidis, laciniis linearibus articu¬ 
latis, purpurascentibus, quarum e inedio exsurgit pedunculus 1—2 un¬ 
cialis, inM ruber, supra pallide virens, bicanaliculatus, canali utroque 
fibrillorum radiciformium fasciculum tenente. Saepenumero exemplaria 
vidi pedunculi foemineique et masculini connascentis, unde stirpi facies 
androgyna. Calyptra rotundata, styligera. Capsula globosa brevissime 
pedicellata. Semina subnniricata rotundato-tetrahedra, fusca. Fila lineas 
duas spirales includentia. 

Receptaculum masculinum pedunculatum, peltatum, margine demhm elevato, 
scarioso, irregulari, tamen indiviso. 

Antherarum loculi pedunculi ab apice radiatim dispositi. Antherce oblongae. 
Pedunculus crassissimus, obtuse angulatus, sicut foemineus, bicanalicula¬ 
tus, sed foemineo humilior; quamvis notandum est exeunte autumno in 
locis apricioribus receptacula fceminea observavi ferfe sessilia. Aliquando 
pedunculi duo masculini connascuntur receptacula duo masculina fe¬ 
rentes. Receptaculi masculini juniores et adhuc sessilis margo scariosus 
subths inflectitur, senioris vero atque pedunculati reflexus tollitur. 

Si nominum trivialium prioritas servanda est nomen Linnsei antiquius reti¬ 
nendum. Certb certihs quamvis artis magister differentiarum inter hanc stir¬ 
pem suamque Marchantiam hemisphcvricam vix recordatus est, nomen in Flord 
Suecicd et Flord Lapponicd commutans, tamen primus nostram Marchantiam 
androgynam nuncupavit. Scopolius fatetur suam 71/. quadratam minime hac 
differre nisi receptaculo subquadrato aLinnoeo haud notato. Prsetervisu tamen 
nota latis facilis est, quoniam vix aut egre, nec semper observanda. Nostram 
sub nomine M. hemisphcericce optimfc descripserunt Schmidelius et Wahlenber- 
gius, ignotam aequfe Michelio, Dillenio, atque Hallero. 

Fegatella. Ccesalp. RaddL 

Receptaculum masculinum in frondis foveola sessile. 

Receptaculum focmineum loculos tegens ; loculi 4—9, rima verticali aperientes ; 
calyces nulli; calyptrd demhm rupta in loculo relicta. 

Nomen ex Ccesalpino , quamvis dubitandum anne ita Marchantiam polymor¬ 
pham L. aut M . conicam L. insignivit. In hoc genere Loculus ex mem¬ 
brana receptaculi interiore conflatur. Intra hancce membranam recep¬ 
taculique exteriorem materies plurima cellulosa subviridis interponitur. 
Structura haecce in junioribus facili observanda nulli alio Marchantiearum 
generi communis. 

1. F. conica, receptaculo foemineo conico apice coarctato obtuso, capsulis de- 
infim exsertis. 

Marcliantia conica. Linn. Sp . Pl. p . 1604. Sm. Engl. Rot. tah. 504. DeCand. 
FI Fran. tom. ii. p. 423. No . 1136. Hook. Tayl. Musc. Brit . ed . 2. 
p . 221 . Mich, Gen. tah.2.Jig. 1 . DHL Musc. tah, *Jb.Jig. 1 . SchmUL Ic. 
tab. 31. Hedw . Theor. ed. 2. tah. 28. 

Fegatella officinalis. Raddi in Opusc. Scient, di Bologna, ii. p. 356. 

Habitat in umbrosis, udis, per totam Europam. In America Boreali. Sprengel. 
Floret primo vere apud Dunkerron in comitatu Kerriensi, Hiberniae. (v.v.) 

De planta vulgari et saepiils descripta perpauca tantum addenda. Frondes 
latae, lineares, dichotomae; steriles longiores aliquando semipedales ; mar¬ 
ginibus crenatis, undulatis ; fertiles colore saturatiori. Pori cellularum 
in centris hexagonarum. Propagines primo vere angustae, marginibus 
involutis, inter praeteriti anni lobos exeuntes, adscendentes, recurvatae, 
demum in frondes laete-vircntes explicatae. Squama? seu stipulce sub¬ 
rotundae, obliquae, subemarginatae, in senioribus obsoletae. Scyphi sobo- 
liferi nulli. Fructificatio dioica. Receptaculum masculinum infra hemi¬ 
sphaericum, laeve; supra planiusculuin; sessile, tamen frondis foveolae 
ejus centro commissum, ope disci, cujus diametrum pedunculi receptaculi 
fceminei latitudini aequat: ideo, quamvis frondi quasi immersum, tamen 
tota basi minimi adhaerens. Adsunt sub apices conicos vesiculi antheri- 
feri, albidi, antheris lineari-oblongis aestate maturantibus. Receptaculi 
fceminei pedunculus ex foveola terminali antici aperta oritur. 

Vidi receptacula foeminea in Octobri macta, tamen eorum pedunculi non nisi 
in Februario sequente snrrexerunt; alia quorum semina animalculo 
quodam depasta erant nunqukm extollebantur. Loculi 4—9, uniflori, 
rarius biflori, capsula matura egressura demum apice verticalitkr rupti. 

Calyx proprius nullus, calyptrae vero pars post capsulae exitum relictae calycem 
simulat. Calyptra oblonga, apice demhm laciniatim diffracta, styligera, 
intra loculum manens. Capsula oblonga, apice in lacinias demum revo¬ 
lutas prorumpens. Semina subrotunda, viridia, tandem glabra, fusca, cum 
filis duas lineas spiralis claudentibus mista. Pedunculi subangulati, infra 
crassiores diluti purpurei, supra pellucidi vix virescentes, unicanaliculati, 
ex canalis marginibus involutis teretes, diebus paucis exoleti. In pedun¬ 
culi canali fibrillorum fasciculus tenetur. Ubi receptaculo pedunculus 
committitur circumpositi sunt fibrilli forsitan ex canali jam dicto evasi. 
Fructiis junioris indusium depressum, ex squamis 4—5, inter frondis lobos 
terminales, marginem supra replicatis, circularibus aut lunulatis, periphe- 
riam versus purpurascentibus confectum. Pedunculo elongato indusium 
haud amplihs observandum. 

2. F. hemisphcerica> receptaculo fcemineo hemisphaerico, margine in lobos 4—6 
inciso; capsulis sessilibus. 

Marchantia hemisphaerica. Linn, Sp. PL p. 1604. Hali. Hist. no. 1890. 
DeCand. Flor . Franc . toni. ii. p. 422. Spreng. Syst. vol. iv. p . 334. Mich. 
Gen. tab. 2. f. 2. DHL Musc. tab. 75. Jig. 2. 

Rebouillia hemisphaerica. Raddi in Opusc. Scient, di Bologna , ii. p. 35/. 

Grimmaldia hemisphaerica. Lindenb. Syn. Hepat. p. 106. 

Habitat . Solo calcareo ad margines declivitatum praeruptas minime verb 
udas per totam Europam. In Nova Ilollandia. Sprengel. Floret men¬ 
sibus Martio et Aprili apud Dunkerron in comitatu Kerriensi, Hiberniae. 
(v. v.) 

Frondes unciales aut biunciales, diehotomae aut vari h lobatae, sinuataeque, 
tenerae, antici latiores, marginibus erenulatis, elevatis, brunneo-purpuras- 
centibus, scariosis ; porosae, poris e cuticula levitfer sublata conflatis. Sub¬ 
tus adsunt fibrilli simplices, frondis lineae axili adnexi. Adsunt et squamae 
purpurascentes, imbricatae, planiuseuloe, utrinque pinnatlm positae, spatii 
vero dimidium inter frondis axin et peripheriam vix percurrentes, ex lata 

basi rotundatae, bicornes, seu ciliis duabus majoribus incurvis praeditae. 
Scyphi soboliferi omninb desunt, quamvis tales delineavit Michelius. Quo¬ 
niam vero cum nostra saepias intertexta crescit Lunularia vulgaris , hujus 
scyphi facillimi fallere possunt: totis forsitan error Miclielianus. Manum 
Miclielii nimis ornantem olim reprehendit Dillenius. Tabulae Dillenianae 
absunt scyphi. 

Plantam utplurimum dioicam raribs monoicam observavi. Receptaculum fce- 
minewn initio subrotundum, postea hemisphaericum, dembm rursus, cap¬ 
sulis deorsbm tumentibus, subrotundum; in lobos aut lacinias 4—6 di¬ 
visum. Loculi tot quot receptaculi laciniae, raribs 7, 8, aut [9; aper¬ 
turis verticalibus, bivalvibus, margine involutis, ex membrana recepta¬ 
culi superiore continuata efformatis. Calyces proprii nulli: unde genus, 
Grimmaldia , a Raddi conditum, Lindenbergio placitum vix observationi¬ 
bus certis suffultum est. Capsulae utplurimfun solitariae; raribs binae 
appressa; nunquam eminentes, sed in loculi fundo sessiles. Calyptra 
styligera, demum rupta, relicta. Semina juniora seu globuli annulati, 
annulo pellucido, videntur; diebus 10 aut 15 actis globuli lineis pelluci¬ 
dis in tres sectores dividuntur; vi compressi in puncta minuta fusca re¬ 
solvuntur, quae forsitan semina vera ponenda. Structuram hancce in 
omnibus 3Iarchantieis atque in Jungermanniis frondosis quas recentes 
scrutari licebat, observavi. Globuli supradicti initio flavi posteb fusco- 
olivacei, triqnetro-subrotundi. Fila lineas duas spiralitbr tortas clau¬ 
dentia. Indusii squamee exteriores latiores, et ferb ad basin usque fissae, 
interiores lineares longiores, omnes albidae, reticulatae, receptaculum foe- 
mineum junius involventes tegentesque, posteb pedunculj commissurae 
cum receptaculo adhaerentes, pendentes; unde receptaculi sublevati basis 
pilosa evadit. Squamarum paucae hic illic pedunculo affiguntur. Recep¬ 
taculum masculinum fusco-purpureum, subrotundum, marginatum, supra 
subplanum, sessile, frondi immersum tamen nec nisi disco centrali minimo 
affixum, unde quasi in frondis cavitate receptum : adsunt supra globuli 
fusco-purpurei unipunctati, quorum ex apicibus pollen liquidum lactescens 
effluit. 

Fimbraria. Nees. 

Receptaculum masculinum submarginatum, antherae frondis tumori immersae. 

Receptaculum fcemineum subhemisphaericum, pedunculatum. Calyx proprius 
nullus. Loculi 3—4, uniflori raritos biflori. Calyptra loculo longior, 
persistens, in lacinias subaequales fissa, capsulam maturam tegens. 

F. fragrans , receptaculo foemineo obtusi conico apice integro subrotundo, 
subtfts in lobos 3 aut 4 diviso, indusio subrotundo pedunculi circa basin 
persistente. (v. s.). 

Fimbraria fragrans. Nees ab Esenb . in Hor . Phys. BeroL p. 45. Spreng. 
Syst. iv. p. 235. Lindenb . Syn. Hepat. p . 108. 

Marchantia fragrans. DeCand. Flor . Franc . ii. p . 423. 

Habitat . In Helvetia, Gallia, atque Italia. Exemplaria Prof. Hookeri ami¬ 
citiae debeo. 

Frons vix semiuncialis, ex angusta basi lineari-oblonga, concava, in lobos duos 
apice divisa, margine crenulato, involuto, minutissimi porosa, supra lutes¬ 
cens, infnt purpurascens, subtus per lineam longitudinalem axalem fibril- 
los simplices demittens. Squamee seu stipulae ex lata cordata basi longibs 
acuminatae, acuminibus antice vergentibus, basibus veri purpurascenti¬ 
bus scariosis, reticulatis. Indusium insigne, albidum, ex squamis plurimis 
erectiusculis pedunculi basin tegentibus conflatum ; squamis exterioribus 
ovato-lanceolatis apice incisis, mediis lanceolatis laciniatis, intimis lineari¬ 
bus, reticulato-articulatis. Pedunculus semiuncialis, plerumque minor, 
brunneus, opacus, glaber, cui squamae indusii nullae adhaerent; unicanali- 
culatus fibrillos simplices parallelos iis radiciformibus similes includens. 
Receptaculum masculinum sessile aut potius ex frondis tumore oblongo 
nec circumscripto formatum ; cui pori, scilicet antherarum loculorum 
apices, subrotundi nigrescentes insident. Receptaculum foemineum coni¬ 
cum, apice obtusum, rotundatum, subtfts in lobos 3 aut 4, tot loculos 
tegentes diviso. Loculi cylindrici, marginibus distinctis. Calyx proprius 
nullus. Calyptra albida, reticulata, reticulis oblongis, speciosa, exserta, 
cujus pars loculo inclusa cylindracea, pars vero eminens multi latior 
subsphoerica acuminata longitudinalitir fissa, apice autem saepissimi in¬ 
tegra. Capsula semina futura apice eroso-disrupta, minimi in lacinias 

normales divisa, reticulata, reticulis subrotundis. Semina triquetri-glo- 
bosa, plurima, scabriuscula. Fila linea spirali intus notata, seminibus 
triplo longiora, utrinque acuminata. Scyphi soboliferi nulli. Propago 
ex fronde senili prope pedunculi basin exit. 

1. F. tenella , receptaculo foemineo subhemisphaerico apice integro subro¬ 

tundo subths in lobos 3 aut 4 diviso, indusio pedunculi circa basin 
subnullo. 

Marchantia tenella. Linn. Sp. PL p. 1604. S?n. in Rees Cyclop . in loco . 
DilL Musc. tab . Ib.jig. 4. 

Habitat. “ In Americae statibus foederatis, calidioribus, Belvisius ,” cujus 
exemplaria sortila mihi protulit benignissime Prof. Hookerus. ( v. s.) 

Frons tri- vel quadri-linearis, apice lenissimi in lobos duos divisa, oblonga, 
margine subintegro, minutfe porosa, poris ut in congeneribus ex cuticula 
albida lenitfer sublata conflatis; supn\ saltem in exemplaribus exsiccatis 
lutescens. Squamee seu stipnlce ex lata basi acuminatae. Receptaculum 
mascidinum est post receptaculi foeminei pedunculum frondis tumor, quem 
supra pori fusci, scilicet antheraruin loculorum apices coronant. Recep¬ 
taculum fcemineum subhemisphoericum, apice rotundato, subths in lobos 
tres aut quatuor divisum. Loculi obovati. Calyx proprius nullus. Ca- 
li/ptra albida reticulata in lacinias lateralitfcr fissa, laciniarum verb apices 
utplurimum disjuncti. Capsula subglobosa, apice demhm eroso-disrupta. 
Semina subrotunda, scabriuscula, filis spiralibus triplb breviora. Indusii 
squamee paucae, exteriores ovatae, longius acuminatae, interiores angus¬ 
tiores ; vix una atque altera post pedunculi elongationem ejus basi affixa 
manet. Pedunculus uncialis et ultra, gracillimus, brunneus, opacus, gla¬ 
ber, unicanaliculatus fibrillos parallele fasciatos iis radiciformibus similes 
includens. Receptaculis fcemineis lobatis, majoribus, frondis basi angus¬ 
tiore, et patria calidiore k Marchantid pilosd Wahl. (F. tenelld Nees.) di¬ 
versa. 

2. F. pilosa , receptaculo foemineo hemisphaerico subintegerrimo areolis tumen¬ 

tibus scabriusculo, pedunculo supra nudo glaberrimo. 

Marchantia pilosa. Wahl. FI. Suec. ed. i. p. 792.; FI. Lapp . p. 399.; FI. 
Upsal. p. 399. (nec FI. Dan. tab. 1426.) 

Marchantia tenella. Wahl. FI. Suec. ed. 2. 

Marclmntia gracilis. Web. et Mohr. Crypt. Germ . p . 389. IFeb. Prodr. 103. 

Fimbraria tenella. Nees ab Esenb. in Hor . Phys . BeroL (fide Lindenbergii ). 
Lindenb . *Sy/e. Hepat . Earop . jp. 109. 

Habitat . In Sueciaet in alpibus Helveticis. Misit benigni clar. C. G. My¬ 
ri n exemplaria minora ad Godtsundam (ubi specimina sua legerat Webe- 
rus) majora ad Henricksholin Daliae lecta. Exemplaria Helvetica Schlei- 
cheriana dedit amicissimus Prof. Hookerns. (v. 5.) 

Frons 1—3-Iinearis, oblonga, apice biloba, marginibus scariosis crenatis pur¬ 
purascentibus, porosa, poris minutis. Squamee seu stipulce late lunulatae 
1—2-cornes, terminantes veri> ex basi rotundata subulatae, omnes purpu¬ 
rascentes, tenerrimfe reticulatae. Indusii squamee circa pedunculi basin 
manentes, exteriores ovatae, mediae ovato-subulatae, intimae lineares, om¬ 
nes reticulatae. Receptaculum fceminenm hemisphaericum, subintegrum, 
margine crenato, superficies convexa ex cellulis tumidis quasi scabra. 
Loculi utplurimfim tres. Calyces proprii nulli. Calyptra receptaculi dia¬ 
metro aequalis, 9—12-laciniata, laciniis lineari-lanceolatis, albidis, pel¬ 
lucidis, apice demtnn sejunctis, quamvis aetate etiam provecta segmenta 
calyptrae aliquandb apice connasci vidi. Capsula subrotunda, junior 
apice planiuscnla, matura circa medium horizontalitfer disrumpens. Se¬ 
mina plurima, scabriuscula, subrotunda, fusca, juniora autem laete-viridia, 
laevia, angulata, subtrigona. Fila spiralia cum helice duplici. Peelunculus 
longitudine varians, jam lineam tantum, tum unciam longus, unicanalicn- 
latus, in canali adsunt fibrilli simplices iis radiciformibus omninb similes. 
Receptaculum masculinum est frondis elevatio tumens post receptaculi foe- 
minei pedunculum sita, cui 6—7 corpora punctata, nigrescentia eminent, 
scilicet, antherarnm loculorum apices. 

3. F. nepalensis , receptaculo foemineo hemisphaerico subintegerrimo subtrilo- 
bato areolis tumentibus scaberrimo, pedunculo supr k squamis indusii 
manentibus piloso. 

Habitat . In Nepalia; unde exemplaria solo calcareo affixa misit cl. Wal- 
lichius. Specimina etiam sub nomine ex Herbario Hookeriano nup&r re¬ 
cepi. (v. s.) 

Frons vix semiuncialis, apice biloba, porosa, poris ex cuticula leniter sublata 

3 E 


VOL. XVII. 


388 


Dr. Taylor de Marchantieis. 


conflatis. Squamee seu stipulcc ovato-triangulares, longius acuminatae, acu¬ 
mine curvato, pinnatlm positae. Subtus ex linea axili demittuntur fibrilli 
simplices, albidi, punctati. Receptaculum masculinum est frondis tumor 
oblongus, antici marginatum, margine elevato, ad frondis angustioris 
basin positus, unde planta (saltem aliquandb) dioica. Ora loculorum 
antheriferornm plurima, nigricantia, pertusa supra tumorem tolluntur. 
Receptaculum fcemineum supra ex cuticulae bullis scaberrima, margine 
juniorum subintegro; fructu verb tumente receptaculum in lobos quasi 
divisum, minimi verb incisum est. Loculi 3—4, margine in lacinias ob¬ 
tusas crassas divisi. Calyx proprius nullus. Calyptra flavescens, ovato- 
acuminata, apice styligera, parte loculo inclusa integra, exserta verb in 
lacinias lanceolatas apice connatas divisa. Capsula globosa, nec caly- 
ptram totam implens, pariete calyptrae laciniis opaciore, cellulis verb mi¬ 
noribus rotundioribus. Semina obtuse triquetra, plurima, scabriuscula, 
majora, brunneo-rubra. Fila spiralia cum helice simplici, seminibus bis 
longiora. Pedunculus nnicanalicnlatns, fibrillos fasciatos iis radiciformi- 
bus similes tenens, cujus basi duo aut tres lanceolatae, hic illic paucae, 
apici verb plurimae indusii squamae articulatae adhaerent. Propago fce- 
minea ex fronde senili prope pedunculi basin exit, biloba; propago verb 
masculina est frondis senilis productio angustior, elongata, concava. 

Lunularia. Midi . 

Receptaculum masculinum sessile, margine membranaceo elevato. Receptaculum 
fceniineum in loculos teretes altb divisum. Loculi apice rima horizontali 
aperientes. Calyces nulli. Capsula quadrivalvis, exserta. 

Genus olim Michelio placuit: firmum esse suadent scyphi soboliferi lunulati, 
receptaculi masculini forma, et receptaculi fceminei habitus quasi Junger- 
mannice speciem umbellatam simulans. 

1. Lunularia vulgaris. Midi. Gen. tab. 4. Raddi in Opusc. Scient, di Bo - 
logna , ii. p . 355. 

Marchantia cruciata. Limi. Sp. Pl. p. 1604. Hali. Hist. no. 1888. Huds. 
FI. Angi. p. 52. no. 2. With. Ait. vol. iii. p. 869. DeCand. FI. Franc. 
toni. ii. p. 424. no. 1138. Uill. Musc. tab. 5. 

Marchantia? laevis. Hook. Brit. FI. vol . ii. p. 103. 

Habitat . In umbrosis, minimi vero udis, praesertim solo calcareo fere ubi- 
qui Hiberniae et in Europa australi. Floret aestate apud Dunkerron in 
comitatu Kerriensi, Hiberniae. 

'ons densi gregaria, uncialis, in locis veri tepidis hortorum aliquandi 2— 
3-unciales, laete-virens, lucens, oblonga, antici latior, lobata lobis tribus 
aut quatuor, lateralibus fructum ferentibus, margine leniter undulato et 
elevato, porosa; subths adsunt squamae seu stipulae albidae, scariosae, 
acinaciformes, ex axi longitudinali orientes, ad margines usque fert; ten¬ 
dentes, in frondibus junioribus obviae in antiquis obsoletae. Adsunt quo- 
qui frondem subtus fibrilli plurimi, radiciformes, simplices, pellucidi, 
eorum extremitates versus tortuosi, soli vel plantarum paginae subjacen¬ 
tium tenaces. Receptaculum fcemineum pedunculatum, junius indusiatum, 
fere globosum, assurgente autem pedunculo oblongius, demiim ex ejus 
disco centrali minimo elonguntur processus tubulosi, numero varii, quam¬ 
vis utplurimbm quatuor, loculos efformantes, apice rima horizontali ape¬ 
rientes. Minimi uti Dillenius delineavit et ejus sequaces voluerunt re¬ 
ceptaculum contra Marchantiearum legem universam ex frondis pagina 
superiore nascitur. Sinus frondium lateralis in imo recessu foveola adest 
feri circularis, frondis marginem versus aperta, cui adversa ex parte frons 
partim imminet et ita fructus indusium junius quodammodb tegit. Indusii 
late ovati squamae exteriores sunt sex aut ptures concavissimae, obtusis¬ 
simae, integerrimae, albidae, reticulatae ; intermediae apice laciniatae; in¬ 
timae vero lineares, articulatae, quarum plurimae pedunculi elati basin 
induunt, aliae pedunculi imae parti hic illic adhaerent. Pedunculus suc¬ 
culentus, candidus, pellucidus. Loculi rarius solitarii aut numero sex, 
saepi duo, tres aut quinque, saepissimi ver b quatuor, tubiformes, albidi, 
pellucidi, uniflori, rarihs biflori. Patet characterem generis ex receptaculi 
divisione sumptum esse omnino lubricum. Calyx proprius nullus. Ca- 
lyptra sphaerica, styligera, demfim rupta, in loculi fundo relicta. Capsula 
ovalis, nigricans, longihs (quam in caeteris Marchantieis) pedicellata, pe- 
dicello uti in Jungermanniis pellucido; quadrivalvis, valvis saepi bifidis. 
Semina plurima fusca minuta, subrotunda cum filis linea spirali notatis 
mista. Receptaculum masculinum sessile, tamen frondi tantiun immer¬ 
sum nec nisi puncto imo commissum ; frondis ex sinus imo recessu assur- 

gens, oblongum, subiindulatuni, supra concavum, margine scarioso, ele¬ 
vato, antici apertum et introitum squamis 4—6 replicatis sinens. Re¬ 
ceptaculo insident pori plurimi, juniores virides, effoeti nigricantes, apici¬ 
bus pertusis apertis ex quibus liquor viscidus lactescens effunditur. 
Liquor verb ex antheris ovatis immersis secernitur. Frondes antheriferce 
per autumnum atque hyemem, capsuliferce per mstatem, scyphiferse vero 
per omnem anni tempestatem vigent. Scyphi soboliferi stirpibus tum 
masculinis tum (contra Dillenium) aliquando foemineis, semper vero 
infertilibus adsunt, lunulati, unde generis nomen. Scyphorum ad imam 
partem in substantia cellulosa immersa atque sese contingentia plurima 
observanda corpora lentiformia, materiei cellulosse ope vasi filiformis ex 
sinu eorum minutulo progredientis commissa; propaginum vice fungentia, 
situs axillaris atque excussorum vegetatio testata arguunt. Receptaculi 
fceminei pedunculi tenelli atque succulenti post dies tres aut quatuor mar¬ 
cescunt ; unde florescentise transitus brevis et observatio rara. Infeliciter 
indusium indole et officio alienum calyx nominaverunt autores. Contra 
Michelii tabulam stirps semper dioica. 

Hygropyla. 

Receptaculum masculinum pedunculatum, pilis brevibus hirsutum. Receptacu¬ 
lum fcemineum pedunculatum, pilis brevibus hirsutum. Calyx proprius 
nullus. Loculi univalves, carnosi, apice rima verticali aperientes. Frondes 
eporosi. 

L //. irrigua , receptaculo foemineo supra planiusculo subtiis squamoso. 

Marchantia irrigua. IFilson in Hook. Brit. FI. vol. ii. p. 106. 

Habitat. In recessibus irriguis saxosis umbrosis. Apud pontem Black- 
water dictum in baronia Dunkerron sterilem inveni anno 1820. Apud 
“Tnrk Cascade” fructiferum primum detexit Gulielinus Wilson 1829, 
ubi eodem anno fructum observavi. Apud “ Maghanabo Glen” at¬ 
que apud “Ballinhassig Glen.” Gul. IFilson. Hiberniam extra adhuc 
ignota, (v. v.) 

Frons 1—5-uncialis, unciam circiter lata, membranaceo-carnosa, procumbens, 
biloba, lobis margine elevatis, lenissime undulatis, rotundatis, semipcllu- 
cida, Icete-virens, senectute fuscescens, uninervis, eporosa, sed pororum 


J)r. Taylor de Marchantieis. 


391 


loco ex nervo centrali longitudinali orientes rami utrinque divergunt, 
ramulosi et anastomosantes in superficiem tam pronam quam supinam. 
Structura htecce anomala in exemplaribus exsiccatis difficillima visu. Uti 
frondis faciei supernae pori, inferiori seqnfe squama; seu stipulae (in caeteris 
ejusdem ordinis generibus solennes) desunt. Infra cx toto nervo demit¬ 
tuntur fibrilli longiusculi, fasciati, simplices, albidi, soli aut plantarum 
subjacentium tenaces. Scyphi soboliferi nulli. Fructificatio utplurimilni 
dioica, haud raro monoica, aliquando etiam androgyna, quoniam pedun¬ 
culus idem receptaculo parti m antherifero partirn capsulifero coronatur. 
In hoc casu notatu dignum est dum capsulae vigent antherae longk antea 
officiis functae semper effoetae: und& forsitan ponere licet quod in omnibus 
stirpibus phanerogamis datur, pollinis effusionem seminum maturitati an¬ 
tecedere. Receptaculum masculinum suprat planum, granulatum, circu¬ 
lare, centro depresso, infra hemisphaericum, totum carnosum, viride, aetate 
fuscescens, ad marginem praesertim setis brevibus rectis extrorsum radian¬ 
tibus albidis hispidum. Intra receptaculi substantiam carnosam positae 
sunt cellulae plurimae, ovatae, erectae ora apud superficiem superiorem 
pandentes; vi compressae globulos exiguos oleaginosos emittentes, an- 
theras ovatas acutiusculas, incolores, pellucidas tenentes. Apud recep¬ 
taculi basin pedunculi summitati affixae manent squamae paucae, lineares, 
planae, reticulatae fuscescentes, indusii reliquiae. Pedunculus longitudine 
receptaculi diametro vix aequalis, succulentus, infra virescens, supra fus¬ 
cus, striatus, bicanaliculatus, quovis canali fibrillos fasciatos simplices 
radicifonnes tenente. Receptaculum fcemineum initio indusii squamis 
linearibus recurvantibus omnino tectum, postea auctum planosphaeri- 
cum evadit atque saepissimi infertile et sessile manet; fcecundatum vero 
pedunculo fertur. Superficies ejus superior fit valde irregularis, hic illic 
depressa atque undulata, margine elevato; inferior autem in loculos nu 
mero varios, rotundatos, carnosos divisa et setis paucis brevibus rectis 
obsita est. Loculi fertiles rima parva terminali verticali aperientes. Cap¬ 
sula' pedicellatae globosae exitum dant. Capsula statlm in lacinias in¬ 
aequales quatuor aut sex disrumpitur. Calyptra ruptae reliquiae circa» 
capsulae pedicelli basin intra loculum manent. Calyx proprius nullus. 
Semina angulato-rotumlata, fusca. Fila spiralia elongata tenuia vix flexa. 

Pedunculus 1—2-uncialis, succulentus, incrassatus, semipeliucitlus, viri¬ 
descens, flexuosus, bicanaliculatus canali quovis fibrillos fasciatos sim¬ 
plices iis frondem subtus omnino similes tenente. Apud pedunculi com¬ 
missuram receptaculo adhserent squamee indusii paucae. Mense Martis 
receptaculi foeminei prima rudimenta visa, poste& diu diligentissime ob¬ 
servata non nisi aestate alterna maturabantur. Stirps suaveolens. Charta 
bibula cujus ope exsiccabantur exemplaria mea per biennium quoties igni 
admota odorem tenuem gratissimum edidit; unde aroma oleo haud cit5 
volatili tribuendum. 

2. H. nepalensis , receptaculo foemineo hemisphaerico, subtus nudo. 

Habitat. In locis irriguis argillosis montium Nepaliee, unde misit cl. Wal- 
lichins. (u. s .) 

Frons 2—3-uncialis, dichotoma, lineari-oblonga, plana, procumbens, lobis 
duobus terminata, membranacea, tenuis, semipellucida, fusco-virens, mar¬ 
ginibus undulatis, uninervis, nervo fibrillos simplices, radiciformes, albi¬ 
dos, frondem subtus dejiciente. Adsunt neque supra pori nec subtus 
squamae seu stipulae. Ex nervo axili crassiori utrinque tenuiores oriun¬ 
tur approximati fere paralleli antrorsum paginam percurrentes nunquam 
verb frondis marginem attingentes. Scyphi soboliferi nulli. Receptacu¬ 
lum masculinum non visum. Receptaculum fcsmineum hemisphaericum, 
scabrum, setis strictis, brevibus, paucis obsitum, fuscum, in lobos 2—6 
utplurimum 4 divisum. Lobus quivis loculum oblongum, rotundatum, 
radiatum, carnosum tegit. Ex loculorum rima verticali terminali exit 
capsula fusca, globosa, pedicellata in lacinias tres aut quatuor disrumpens. 
Calyptra rotunda, styligera, demfim in loculi fundo relicta. Semina fusca 
rotundato-angulata. Fila spiralia, longa, tenuia, fuscescentia, helice sim¬ 
plici. Calyx proprius nullus. Propagines leete-virentes ex sinu inter 
frondis lobos oriuntur. 

Ex supn\ dictis inferri possunt propositiones sequentes: 

1. In Marchantid calyces proprios adesse; scyphos soboliferos cyathiformes 

inveniri: atque frondium poros oribus marginatis instrui. 

2. In Fegatelld atque in Lunularid, generibus inter se diversissimis, recepta¬ 

cula masculina frondi immersa, tamen nec nisi disco parvo frondi com¬ 
missa esse. 

3. In Fimbrarid semina intra calyptrae persistentis cavitatem effundi. Re¬ 

ceptaculum masculinum nil nisi frondis tumorem. 

4. In Lunularid capsulam normaliter in lacinias quatuor dividi; loculos rima 

horizontali dehiscere; atque scyphos soboliferos lunulatos adesse. 

5. In Hygropyld, receptacula tum masculina quam foeminea setis, madore 

rectis, strictis hirsuta esse; loculos calycum propriorum expertes; fron¬ 
dem eporosam, cxstipulatam, nervos tenuissimos in utraque superficie 
anastomosantes (in Hepaticis exemplum nnicum !) exhibere. 

6. Receptaculi fceminei superficies superior omninb ejusdem indolis ac frons, 

unde vegetationi propria. Crescere observatur receptaculum post ejus 
sublationem. Ad hoc receptaculum assurgens secum per pedunculi ca¬ 
nalem surshm trahit radices olim in tubo frondem subtus positas. Unde 
patet fibrillos fasciatos pedunculo inclusos revergi radices esse. 

7- Indusium, tum pedunculi ad basin relinqui, tum saepius discerpi, ejusque 
partes pedunculi apici haerentes faciem pilosam capsulae basi praebere. 

8. Receptaculum foemineum semper inter frondis lobos terminale. 

In 3Iarchantieis, in Riccid , forsitan omnibus in Hepaticis , etiam in Antho - 
cerote nuperrimfe observato calyptra officio insigni fungitur: junior enim 
globosa, plurima materie cellulosa plena capsulam exiguam quasi cen¬ 
trum tenet. Augente capsula calyptrae parietes crassitudo minuitur et 
tandem nil nisi membrana tenuissima inflata remanet. Quare calyptra 
capsulam haud tantum tegere sed juvenem nutrire videtur. 

Marchantiece per sexus manifestiores, quamvis intervallo longo, plantis 
phanerogamis, per Lumilarice fructum, per Hygropyhe vegetationem 
Jungennanniis frondosis accedunt. 

TABULARUM EXPLICATIO. 

Tab. XII. 

Fig. 1 . Marchantia androgyna. a. Frondes, b. Porus auctus, c. Recepta¬ 
cula foerainca. d . Receptacula masculina, e. Calyptra, capsula, 
ejus pedicellus, semina et fila auct. f. Calyptrae stylus auct. g . Re¬ 
ceptaculum foemineum reversum. Iu Pedunculi aucti sectio. 

Fig, 2. Marchantia chenopoda. a . Frondes cum receptaculis foemineis. 

b. Frondes cum receptaculis masculinis, c. Indusii squamae, d . Squa¬ 
ma seu stipula. 

Fig. 3. Marchantia paleacea. a . Frondes cum receptaculis foemineis. b . Frons 
cum receptaculis masculinis, c. Frons cum scyphis duobus, d . Cap¬ 
sula semina ct fila effundens, auct. e. Calyx cum calyptrae stylo 
extante. f Pedunculus basi squamosus. 

Fig. 4. Fegatella hemisphcerica. a. Frons cum receptaculis foemineis. b. Frons 
cum receptaculis masculinis, c. Receptaculum foemineum reversum, 
auct. d . Calyptrae laciniae relictae ad capsulae basin, auct. 

Tab. XIII. 

Fig. 1 . Fimbrai'ia fragrans . a . Frons cum receptaculo foemineo. b. Eadem 
aucta, c. Capsula intra calyptram persistens, semina et fila, auct. 

d . Squamae seu stipulae. 

Fig. 2. Fimbraria tenella . a . Frons cum receptaculis foemineis. b. Squamae 
seu stipulae. 

Fig. 3. Fimbraria pilosa, a. Frons cum receptaculo fcemineo. b. Eadem 
aucta, c. Indusii squamae, auct. d. Squamae seu stipulae auctae. 

e. Pedunculi aucti sectio. 

Fig. 4. Fimbraria nepalensis . a. Frons cum receptaculis foemineis. b . Re¬ 
ceptaculum foemineum, pedunculus atque indusium auct. c. Frondes 
cum receptaculis masculinis, d. Eadem auct. e. Calyptra cum 
stylo auct. f Capsula intra calyptram arte discerptam auct. 
g. Semina et fila aucta, h. Squamae seu stipulae auct. i. Pedunculi 
aucti sectio. 

Tab. XIV. 

Lunularia vulgaris . a. Frondes cum receptaculis foemineis juvenibus. 
/a Frondes cum receptaculis foemineis. c . Receptacula foeminea 
cum pedunculo et indusio valde aucta. d. Capsula cjusque pedicel- 
Ius, semina et fila, aucta, e. Frondes cum receptaculis masculinis 
atque eum scyphis lunulatis. f. Frons cum receptaculis masculinis 
aucta, g. Antlierae auctae. //. Pori aucti. 

Tab. XV. 

Fig. 1. Hygropyla irrigua, a . Frons cum receptaculis foemineis magnitu¬ 
dine naturae, b. Frons cum receptaculis masculinis, c. Recepta¬ 
culum fcemineum auctum, r/. Idem reversum, e. Calvptra et cap¬ 
sula exeuns, anctae, f. Semina et fila aucta. 

Fig. 2. Hygropyla nepalensis . a. Frondes cum receptaculis foemineis. b. Re¬ 
ceptaculum foemineum anctum, c. Semina et fila aucta, d. Pe¬ 
dunculi aucti sectio. 

